Blaze7451/Wiki-th-20250601 huggingface dataset:
โรงเรียนศรียาภัย

โรงเรียนศรียาภัย (Sriyapai School; ชื่อย่อ: ศ.ภ. – SP) เป็นโรงเรียนรัฐบาลประเภทโรงเรียนมัธยมศึกษาขนาดใหญ่พิเศษ ในสังกัดสำนักงานเขตพื้นที่การศึกษามัธยมศึกษาสุราษฎร์ธานี ชุมพร (สังกัดเดิมคือสำนักงานเขตพื้นที่การศึกษาชุมพร เขต 1) สำนักงานคณะกรรมการการศึกษาขั้นพื้นฐาน กระทรวงศึกษาธิการ โดยชื่อโรงเรียนมีที่มาจากนามสกุลของ "คุณย่าชื่น ศรียาภัย" คหปตานีชาวไชยา ผู้บริจาคเงินสร้างอาคารหลังแรก เปิดสอนในระดับชั้นมัธยมศึกษาตอนต้นและตอนปลายแบบสหศึกษา อดีตเป็นโรงเรียนชายล้วนประจำจังหวัดชุมพร คู่กับโรงเรียนสอาดเผดิมวิทยา ปัจจุบันทั้ง 2 โรงเรียนได้กลายเป็นโรงเรียนสหศึกษา และโรงเรียนศรียาภัยเป็นโรงเรียนประจำจังหวัดเช่นเดิม ผู้อำนวยการโรงเรียนคนปัจจุบันคือ นายเอกวุฒิ ไกรมาก

**ประวัติ**
โรงเรียนศรียาภัย เป็นโรงเรียนสังกัดสำนักงานคณะกรรมการการศึกษาขั้นพื้นฐาน (เดิมสังกัดกรมสามัญศึกษา) กระทรวงศึกษาธิการ ตั้งอยู่บริเวณถนนพิศิษฐ์พยาบาล ตำบลท่าตะเภา อำเภอเมืองชุมพร จังหวัดชุมพร เริ่มเปิดทำการสอนมาตั้งแต่ปี พ.ศ. 2440 จนถึงปัจจุบัน ด้วยฐานะของโรงเรียนเป็นโรงเรียนประจำจังหวัด จึงได้รับความนิยมจากประชาชนในจังหวัดชุมพรและจังหวัดใกล้เคียงมาโดยตลอด ทั้งนี้ จากนโยบายการจัดการศึกษาของโรงเรียนมุ่งเน้นด้านวิชาการ คุณธรรม จริยธรรม และกิจกรรมต่าง ๆ ตามปรัชญาของโรงเรียน "วิชาเด่น เน้นคุณธรรม กิจกรรมเลิศ เชิดชูสถาบัน" ทำให้นักเรียนที่สำเร็จการศึกษาสามารถเข้าศึกษาต่อในสถาบันการศึกษาชั้นสูงและออกไปประกอบอาชีพมีฐานะมั่นคง และนำชื่อเสียงมาสู่โรงเรียนเป็นอย่างดียิ่ง นอกจากนี้ โรงเรียนยังได้พัฒนาการเรียนการสอนให้มีคุณภาพสูงขึ้นเสมอ โดยยึดนโยบายของหน่วยเหนือเป็นหลักในการดำเนินการ ตั้งแต่ปีการศึกษา 2539 เป็นต้นมา โรงเรียนศรียาภัยได้จัดการเรียนการสอนตามโครงการปฏิรูปการศึกษาของกระทรวงศึกษาธิการ

**ทำเนียบผู้บริหาร**

**อ้างอิง**

**ดูเพิ่ม**
 รายชื่อโรงเรียนประจำจังหวัดในประเทศไทย

**แหล่งข้อมูลอื่น**
  เว็บไซต์โรงเรียนศรียาภัย date=2014-12-18 -  เฟซบุ๊กโรงเรียนศรียาภัย

หมวดหมู่:โรงเรียนในจังหวัดชุมพร
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาสุราษฎร์ธานี ชุมพร
หมวดหมู่:โรงเรียนที่ก่อตั้งในปี พ.ศ. 2440
หมวดหมู่:สิ่งก่อสร้างในอำเภอเมืองชุมพร
กล้องวงจรปิด

กล้องวงจรปิดชนิดต่าง ๆ
กล้องวงจรปิด (closed-circuit television camera) เป็นกล้องวิดีโอสำหรับ ตรวจสอบวัตถุหรือสถานที่เพื่อวัตถุประสงค์บางอย่าง เช่น อาจใช้เพื่อตรวจตราสภาพอากาศ ภูเขาไฟที่ยังคุกรุ่นอยู่ เพื่อระวังป้องกันภัยพิบัติ หรือใช้เป็น กล้องรักษาความปลอดภัย (security camera) ซึ่งติดตั้งเพื่อติดตามตัวบุคคล เพื่อเฝ้าระวังผลกระทบเพื่อป้องปรามอาชญากรรม
ในความหมายกว้าง ๆ นั้นกล้องวงจรปิดอาจไม่ได้หมายถึงกล้องตัวเดียว แต่อาจหมายถึงตัวระบบโทรทัศน์วงจรปิดทั้งหมด ซึ่งรวมทั้งการส่งและประมวลผล การบันทึก และการแสดงภาพที่ถ่าย
กล้องวงจรปิดถูกติดตั้งในสถานที่ต่าง ๆ มากมาย เช่น ร้านค้า บนถนน สถานีรถไฟ ทางข้ามรางรถไฟ  สนามบิน โรงเรียน สำนักงาน ที่อยู่อาศัย ฯลฯ

**การใช้งาน**

**การป้องกันภัยพิบัติ**
การตรวจสอบปริมาณน้ำในเขื่อน เฝ้าระวังภัยพิบัติทางถนน (การพังทลาย ฯลฯ) เฝ้าระวังภูเขาไฟที่ยังคุกรุ่น เฝ้าระวังคลื่นสึนามิ การยืนยันสถานะการขึ้น/ลงจากชานชาลาของสถานีรถไฟ ฯลฯ
ใช้ตรวจสอบสายการผลิตในโรงงาน ตรวจสอบสิ่งผิดปกติในสถานที่ที่คนไม่สามารถเข้าไปได้ เช่น โรงไฟฟ้านิวเคลียร์ โรงไฟฟ้าพลังความร้อน  ห้องปฏิบัติการวิจัย และตรวจสอบและบันทึกสภาพของเขื่อน แม่น้ำ ภูเขาไฟ เป็นต้น นอกจากนี้ ยังอาจใช้กับดาวเทียมได้ด้วย

**การป้องกันอาชญากรรม**
กล้องวงจรปิดช่วยตรวจจับอาชญากรรมต่างๆ โดยยังอาจใช้วิธีการเชื่อมต่อภาพจากกล้องวงจรปิดหลายตัวเพื่อค้นหาตำแหน่งของอาชญากร และ ระบบการรู้จำใบหน้า โดยใช้ ปัญญาประดิษฐ์ (AI) ก็ได้รับความนิยมเช่นกัน
ตำรวจท้องถิ่นของญี่ปุ่นมีการติดตั้งกล้องวงจรปิดในบริเวณย่านคับคั่งใจกลางเมือง บนถนน และรอบ ๆ ถนน ซึ่งเป็นส่วนหนึ่งของ มาตรการป้องกันอาชญากรรม บริษัทรถไฟยังติดตั้งกล้องวงจรปิดเพื่อตรวจสอบสถานการณ์ในแต่ละสถานี โดยยังถูกติดตั้งในตู้รถไฟด้วย อย่างไรก็ตาม บริษัทรถไฟในเขตมหานครโตเกียวไม่ได้เผยแพร่กฎการปฏิบัติงานสำหรับกล้องวงจรปิด แม้ว่าจะมีเสียงเรียกร้องบอกว่าควรเปิดเผย

**อ่านเพิ่ม**
 โทรทัศน์วงจรปิด- กล้องวิดีโอ

**อ้างอิง**
หมวดหมู่:ความเป็นส่วนตัว
หมวดหมู่:เทคโนโลยีสารสนเทศ
รายชื่อรองประธานาธิบดีสหรัฐ

รายชื่อรองประธานาธิบดีสหรัฐ ตั้งแต่ จอห์น แอดัมส์ เป็นรองประธานาธิบดีคนแรกในสมัยประธานาธิบดีจอร์จ วอชิงตัน จนถึงคนปัจจุบัน คือ เจดี แวนซ์ ในสมัยประธานาธิบดีดอนัลด์ ทรัมป์ ทั้งหมด 50 คน

**รายชื่อรองประธานาธิบดีสหรัฐ**

**อ้างอิง**
ส
หมวดหมู่:รองประธานาธิบดีสหรัฐ
วิกิพีเดีย:เสนอบทความคุณภาพ/ยุรนันท์ ภมรมนตรี

=== ยุรนันท์ ภมรมนตรี**
ยุรนันท์ ภมรมนตรี ถูกเสนอเมื่อ 26 พฤษภาคม พ.ศ. 2552 และจะได้รับการพิจารณาภายในวันที่ 9 มิถุนายน พ.ศ. 2552
 เสนอชื่อโดย KungDekZa
สนับสนุน 
#
#
คัดค้าน
#
#
เสนอแนะการปรับปรุง
#
วิกิพีเดีย:ศาลาชุมชน/อภิปราย/บทความถูกลบเนื่องเว็บอื่นลอกไปแล้วถูกแจ้งว่าละเมิดลิขสิทธิ์

ผมตรวจเจอว่าบทความกฎหมายลิขสิทธิ์ไทย ถูกลบเนื่องจากได้รับแจ้งว่าละเมิดลิขสิทธิ์จากเว็บไซต์ต่อไปนี้
*http://www.soutpaisallaw.com/index.asp?autherid=16&ContentID=10000024
*http://www.patcha.net/board/lofiversion/index.php/t21003.html
*http://board.stoulaws.com/index.php?topic=282.msg1062
*http://seashore.buu.ac.th/~51533996/law.doc
*http://www.patcha.net/board/index.php?act=Print&client=wordr&f=15&t=21003 
เห็นได้ชัดว่าเขาลอกเรามา ทำไมของเราถึงถูกลบล่ะ? แล้วเราจะแก้ปัญหาทำนองนี้ในบทความอื่น ๆ อย่างไร ขอความเห็นหน่อยครับ --link=คุยกับผู้ใช้:Watcharakornatcharakorn 19:14, 26 พฤษภาคม 2552 (ICT)
: เรื่องทำนองนี้ ควรจ่ะเทียบเวลาการอัปโหลดนะครับ ว่าใครอัปก่อนใคร แต่ในกรณีที่เทียบเวลา่อัปทางนั้นไม่ได้ ให้ถามคนอัปของทางเราว่า บทความมีทีมาอย่างไรแน่ แบบนี้จะดีไหมครับ --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 19:19, 26 พฤษภาคม 2552 (ICT)
:: ผมว่า มีบางเว็บเหมือนกันนะครับที่อ้างอิงกลับมายังวิกิพีเดีย แสดงว่าวิกิพีเดียต้องลงก่อนสินะครับ --Horus
 ลองเช็ค Revision ดูได้ไหมฮะว่าใครเป็นคนติดป้ายละเมิดหรือตรวจลิขสิทธิ์ ถ้าติดด้วยมืออันนี้รับไม่ค่อยได้ แต่ถ้าติดด้วย สจห. หรือบอตแสดงว่าบอตทำงานผิด (อันนี้คงไม่ใช่) หรือไม่ก็เป็นปัญหาจากการใช้ฟังก์ชันตรวจสอบลิขสิทธิ์ของ สจห. แล้วมันพบเนื้อหาเหมือนกันก็เลยติดไป เรื่องทางแก้ปัญหา สงสัยถ้าเช็คด้วย สจห. ต้องตรวจสอบให้แน่ใจอีกครั้งว่าเขาลอกเราหรือเราลอกเขา (ส่วนผมจะใช้มือหาใน Google อยู่แล้ว และตรวจสอบวันที่กับการอ้างว่าใครอ้างใคร เลยไม่เป็นปัญหาส่วนนี้สักเท่าไร) --Chris Vineyard 19:23, 26 พฤษภาคม 2552 (ICT)
:: การเช็คเวลาอัปโหลดของเว็บภายนอกตรวจได้จากพวก web archive ครับ ก็มีอยู่หลายรายพอสมควร แต่กรณีนี้ต้องลองจากหลายผู้ให้บริการ และอาจเสียเวลามาก ปัญหามันอยู่ที่ว่า เราเช็คการละเมิดตอนที่ของเรามีอยู่แล้ว และถามว่าละเมิดหรือไม่ มันค่อนข้างลำบาก  ทางที่ดีคงต้องเช็คตอนที่เริ่มเขียนและหาทางใส่ tag บางอย่างไว้ว่าได้เข็คแล้ว มหาวิทยาลัยต่างประเทศเขามีโปรแกรมการเช็ค essay ว่าเป็น plagiarism หรือไม่ ก็เริ่มกันตั้งแต่ตอนเขียน ไม่ใช่เขียนเสร็จแล้ว เก็บไว้เป็นปีค่อยมาเข็ค --taweethaも 19:27, 26 พฤษภาคม 2552 (ICT)
:บางเว็บก็เป็นบล็อกครับ ซึ่งเท่าที่เช็คดู อัปหลังบทความนี้แน่นอน ส่วนบางเว็บนี่ จัดรูปแบบเหมือนกันเลยครับ ลิงก์กลับมาที่วิกิทุกคำตรงกันเป๊ะเลยครับ --link=คุยกับผู้ใช้:Watcharakornatcharakorn 19:31, 26 พฤษภาคม 2552 (ICT)
:::เอ ว่าแต่วา บทความนี้จะผ่านนโยบายของวิกิพีเดียไหมครับเนี่ย (อ้างอิงก็ไม่มี) --Horus 19:33, 26 พฤษภาคม 2552 (ICT)
:::: ไม่เพียงแต่อ้างอิงไม่มีหรอก บทความเป็นลักษณะที่อ่านแล้วไม่เป็นสารานุกรมอีกละ เอาเป็นว่าเดี๋ยวค่อย ๆ แก้กันไปก็ได้ครับ ส่วนอ้างอิง ผมว่าทำลิงก์ไปยังตัวกฎหมายที่ พระราชบัญญัติลิขสิทธิ์ พ.ศ. ๒๕๓๗ จะดีกว่าเำพราะมันเป็นตัวกฎหมายชัดเจน เป็นแหล่งข้อมูลที่เชื่อถือได้มากทีุ่สุด --Chris Vineyard 19:40, 26 พฤษภาคม 2552 (ICT)
:::::แต่อย่างไรก็ดี บทความของเราก็ไม่ควรจะถูกลบเพราะละเมิดลิขสิทธิ์เนื่องจากเขามาลอกเราไปครับ --link=คุยกับผู้ใช้:Watcharakornatcharakorn 19:44, 26 พฤษภาคม 2552 (ICT)
เราต้องดูวันที่สร้างบทความเป็นหลักครับ บทความนี้สร้างเมื่อ 25 มิถุนายน 2550 ดังนั้นหากมีแหล่งข้อมูลอื่นที่ตรงกัน แต่ระบุวันที่ก่อนหน้านี้ แสดงว่าละเมิด ถ้าไม่ใช่ ก็ไม่ละเมิด --Octra Dagostino 22:28, 26 พฤษภาคม 2552 (ICT)
โขนฉาก

โขนฉาก เกิดขึ้นในรัชสมัยพระบาทสมเด็จพระจุลจอมเกล้าเจ้าอยู่หัว เมื่อมีผู้คิดสร้างฉากประกอบเรื่องเมื่อแสดงโขนบนเวที คล้ายกับละครดึกดำบรรพ์ ส่วนวิธีแสดงดำเนินเช่นเดียวกับโขนโรงใน แต่มีการแบ่งเป็นชุดเป็นตอน เป็นฉาก และจัดฉากประกอบตามท้องเรื่อง จึงมีการตัดต่อเรื่องใหม่ไม่ให้ย้อนไปย้อนมา เพื่อสะดวกในการจัดฉาก กรมศิลปากร ได้ทำบทเป็นชุด ๆ ไว้หลายชุด เช่น ชุดปราบกากนาสูร ชุดมัยราพณ์สะกดทัพ ชุดชุดนางลอย ชุดนาคบาศ ชุดพรหมาสตร์ ชุดศึกวิรุญจำบัง ชุดทำลายพิธีหุงน้ำทิพย์ ชุดสีดาลุยไฟและปราบบรรลัยกัลป์ ชุดหนุมานอาสา ชุดพระรามเดินดง ชุดพระรามครองเมือง 
การแสดงโขน โดยทั่วไปนิยมแสดงเรื่อง "รามเกียรติ์" กรมศิลปากรเคยจัดแสดงเรื่องอุณรุฑ แต่ไม่เป็นที่นิยมเท่าเรื่องรามเกียรติ์ เรื่องรามเกียรติ์ที่นำมาแสดงโขนนั้นมีหลายสำนวน ทั้งที่ประพันธ์ขึ้นในสมัยกรุงศรีอยุธยา กรุงธนบุรีและกรุงรัตนโกสินทร์ โดยเฉพาะบทในสมัยรัตนโกสินทร์ นิยมแสดงตามสำนวนของรัชกาลที่ 2 ที่กรมศิลปากรปรับปรุงเป็นชุดเป็นตอน เพื่อแสดงโขนฉาก ก็เดินเรื่องตามสำนวนของรัชกาลที่ 2 รัชกาลที่ 6 ก็เคยทรงพระราชนิพนธ์บทร้องและบทพากย์ไว้ถึง 6 ชุด คือ ชุดสีดาหาย ชุดเผาลงกา ชุดพิเภกถูกขับ ชุดจองถนน ชุดประเดิมศึกลงกา และชุดนาคบาศ

ข
ราชินีนาถ

ราชินีนาถ อาจหมายถึง- พระราชินีนาถ, พระเจ้าแผ่นดินที่เป็นผู้หญิง- พระบรมราชินีนาถ, พระราชินีในพระมหากษัตริย์ไทยที่ทรงได้รับพระบรมราชโองการโปรดเกล้าฯ ให้ทรงดำรงตำแหน่งผู้สำเร็จราชการแผ่นดินแทนพระองค์ และทรงได้รับการสถาปนาพระราชอิสริยยศเป็นสมเด็จพระบรมราชินีนาถ ได้แก่
**สมเด็จพระศรีพัชรินทราบรมราชินีนาถ พระบรมราชชนนีพันปีหลวง
** สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
โลกและอวกาศโอลิมปิกระหว่างประเทศ

การแข่งขันโลกและอวกาศโอลิมปิก (International Earth Science Olympiad; ตัวย่อ: IESO) เป็นสาขาหนึ่งในสิบสองสาขาของโอลิมปิกวิชาการ เป็นการแข่งขันประจำปีของนักเรียนระดับชั้นมัธยมศึกษา เพื่อทดสอบความสามารถในสาขาวิชาธรณีวิทยา อุตุนิยมวิทยา วิทยาศาสตร์สิ่งแวดล้อม และดาราศาสตร์ เริ่มมีการจัดการแข่งขันครั้งแรกในเดือนตุลาคม พ.ศ. 2550 ณ เมืองแดกู ประเทศเกาหลีใต้

**ประวัติ**
การแข่งขันได้แนวคิดมาจากนักวิทยาศาสตร์ชาวเกาหลีใต้ ในปี พ.ศ. 2546 สมาคมวิทยาศาสตร์กายภาพของเกาหลีใต้ (KESS) จึงได้เริ่มจัดการแข่งขันโลกและอวกาศโอลิมปิกระดับชาติของประเทศเกาหลีเป็นครั้งแรก หลังจากนั้นจึงเกิดการแข่งขันระดับนานาชาติขึ้น โดยในเดือนพฤศจิกายน ปี พ.ศ. 2547 ที่โซล เมืองหลวงของประเทศเกาหลีใต้ ได้มีตัวแทนประเทศจาก 10 ประเทศมาช่วยกันร่างหลักสูตรของการแข่งขัน และจัดตั้งคณะกรรมการโดยได้เลือกประธาน คือ นายแช มู ซอง มาดำรงตำแหน่งเป็นประธาน หลังจากนั้นก็ได้เริ่มการแข่งขันระดับนานาชาติขึ้นเป็นครั้งแรกในปี พ.ศ. 2550 ที่เมืองแดกู ประเทศเกาหลีใต้

**การแข่งขัน**
การแข่งขันจะแบ่งออกเป็น 2 ส่วนได้แก่ภาคทฤษฎีและภาคปฏิบัติ โดยสำหรับภาคทฤษฎี จะเป็นข้อสอบแบบอัตนัย ซึ่งจะมีคำถามเกี่ยวกับธรณีวิทยา อุตุนิยมวิทยา วิทยาศาสตร์ธรรมชาติ และดาราศาสตร์ ซึ่งมีเวลาในการทำข้อสอบทั้งหมดรวมไม่เกิน 6 ชั่วโมง สำหรับในภาคปฏิบัติ ส่วนใหญ่จะเป็นการทดลอง หรือการเก็บผลการทดลองภาคสนาม ซึ่งต้องทำให้เสร็จทันเวลาที่กำหนด ผู้เข้าแข่งขันสามารถนำเครื่องคิดเลขที่ไม่สามารถเขียนโปรแกรม ไปใช้ในเวลาแข่งขันได้ โดยจะแข่งขันเป็นรายบุคคลทั้งทฤษฎีและปฏิบัติการ

**การเข้าร่วมแข่งขันครั้งแรกของประเทศไทย**
ประเทศไทยได้เริ่มส่งนักเรียนระดับมัธยมศึกษาตอนปลาย จำนวน 4 คน เข้าร่วมการแข่งขันวิทยาศาสตร์โลกและอวกาศโอลิมปิกระหว่างประเทศ ครั้งแรกในปี พ.ศ. 2552 ณ ประเทศไต้หวัน ซึ่งนับเป็นการจัดการแข่งขันครั้งที่ 3 โดยมีอาจารย์คุมทีม คือ ศาสตราจารย์ ดร.สมชาย  นาคะผดุงรัตน์ จากจุฬาลงกรณ์มหาวิทยาลัย เป็นหัวหน้าทีม และรองศาสตราจารย์ ดร.วีระศักดิ์  อุดมโชค จากมหาวิทยาลัยเกษตรศาสตร์ เป็นรองหัวหน้าทีม นักเรียนไทยได้รับรางวัล 3 คน คือ 1 เหรียญเงิน 2 เหรียญทองแดง  หลังจากนั้น ประเทศไทยได้ส่งนักเรียนเข้าร่วมแข่งขันเป็นประจำทุกปีจนถึงปัจจุบัน

**โครงการวิทยาศาสตร์โลกและอวกาศโอลิมปิกในประเทศไทย**
การจัดการแข่งขันเพื่อหาตัวแทนประเทศไทยเพื่อแข่งขันในระดับนานาชาติ มีชื่อเรียกว่า "การจัดการแข่งขันวิทยาศาสตร์โลกและอวกาศโอลิมปิกระดับชาติ (Thailand Earth Science Olympiad : TESO)"
รับผิดชอบโดยหน่วยงานหลัก 2 หน่วยงานดังนี้-  มูลนิธิส่งเสริมโอลิมปิกวิชาการและพัฒนามาตรฐานวิทยาศาสตร์ศึกษา ในพระอุปถัมภ์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ (สอวน.)- สถาบันส่งเสริมการสอนวิทยาศาสตร์และเทคโนโลยี (สสวท.)

**สถานที่จัดการแข่งขัน**

**ผลการแข่งขันของผู้แทนประเทศไทย**

**ดูเพิ่ม**
 โอลิมปิกวิชาการ

**แหล่งข้อมูลอื่น**
  เว็บไซต์หลักของการแข่งขันฯ date=2010-02-03 -  เว็บไซต์การแข่งขันฯ ครั้งที่ 1 date=2010-02-05 -  เว็บไซต์การแข่งขันฯ ครั้งที่ 2-  เว็บไซต์การแข่งขันฯ ครั้งที่ 3 date=2009-01-07 -  เว็บไซต์การแข่งขันฯ ครั้งที่ 4 date=2010-02-09 -  เว็บไซต์การแข่งขันฯ ครั้งที่ 5 date=2011-03-25 -  เว็บไซต์การแข่งขันฯ ครั้งที่ 6-  เว็บไซต์การแข่งขันฯ ครั้งที่ 7 date=2013-04-18 -  เว็บไซต์การแข่งขันฯ ครั้งที่ 15 date=2022-10-02
หมวดหมู่:ภูเขาศักดิ์สิทธิ์ในประเทศอิตาลี

หมวดหมู่:แหล่งมรดกโลกในประเทศอิตาลี
หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกทางธรรมชาติ
หมวดหมู่:ศิลปะคริสเตียน
หมวดหมู่:ศิลปะเกี่ยวกับนักบุญ
หมวดหมู่:ศิลปะเกี่ยวกับพระเยซู
หมวดหมู่:ศิลปะเกี่ยวกับพระแม่มารีย์
ภูเขาศักดิ์สิทธิ์แห่งโอสซุชชิโอ

ภูเขาศักดิ์สิทธิ์แห่งโอสซุชชิโอ (Sacro Monte di Ossuccio) เป็นกลุ่มคริสต์ศาสนสถานของโรมันคาทอลิกที่ตั้งอยู่บนเนินเขาโอสซุชชิโอในบริเวณพีดมอนต์/ลอมบาร์ดีทางตอนเหนือของประเทศอิตาลี ที่เป็นหนึ่งในเก้าภูเขาศักดิ์สิทธิ์แห่งพีดมอนต์และลอมบาร์ดีที่ได้รับเลือกจากองค์การยูเนสโกให้ขึ้นทะเบียนเป็นมรดกโลกเมื่อปีค.ศ. 2003
กลุ่มคริสต์ศาสนสถานตั้งอยู่บนเชิงเขาแอลป์ที่สูงจากระดับน้ำทะเลราว 200 เมตรทางด้านตะวันตกของฝั่งทะเลสาบโคโม ที่หันไปทางด้านเกาะโคมาชินา (Isola Comacina) และห่างจากเมืองโคโมราว 25 กิโลเมตร ตัวสิ่งก่อสร้างล้อมรอบไปด้วยไร่ต้นมะกอกและป่าโปร่ง และอยู่ไกลจากชุมชน 
กลุ่มชาเปลของภูเขาศักดิ์สิทธิ์แห่งโอสซุชชิโอก่อสร้างระหว่างปี ค.ศ. 1635 ถึงปี ค.ศ. 1710 เป็นแบบสถาปัตยกรรมบาโรกที่เป็นการสะท้อนให้เห็นถึงนโยบายของการสร้างงานศิลปะคริสต์ศาสนาตามปรัชญาของการปฏิรูปศาสนาของนิกายโรมันคาทอลิก กลุ่มชาเปลนี้เชื่อมกับทางที่ขึ้นไปสู่คริสต์ศาสนสถานที่ตั้งอยู่ที่นั่นแล้วที่สร้างในปี ค.ศ. 1532
ศิลปะภายในชาเปลเป็นฉากชีวิตของพระเยซูที่เริ่มตั้งแต่การประกาศของเทพไปจนถึงการตรึงกางเขนและการขึ้นสวรรค์ของพระเยซู และรวมทั้งอัสสัมชัญของพระแม่มารี

**อ้างอิง**

**ข้อมูลเพิ่มเติม **
 ภูเขาศักดิ์สิทธิ์แห่งพีดมอนต์และลอมบาร์ดี- ศิลปะคริสต์ศาสนา- ทุกขกิริยาของพระเยซู- ชีวิตของพระเยซู

**แหล่งข้อมูลอื่น**

หมวดหมู่:โบสถ์คริสต์ในประเทศอิตาลี
อโสซุชชิโอ
หมวดหมู่:ศิลปะเกี่ยวกับพระเยซู
ภูเขาศักดิ์สิทธิ์แห่งเกรอา

__NOTOC__
ภูเขาศักดิ์สิทธิ์แห่งเกรอา (Sacro Monte di Crea) เป็นกลุ่มคริสต์ศาสนสถานที่ตั้งอยู่บนเนินในคอมมูเนแซร์ราลุนยาดีเกรอาในแคว้นพีดมอนต์ทางตอนเหนือของประเทศอิตาลี ที่เป็นหนึ่งในกลุ่มภูเขาศักดิ์สิทธิ์แห่งพีดมอนต์และลอมบาร์ดีที่ได้รับเลือกจากองค์การยูเนสโกให้ขึ้นทะเบียนเป็นมรดกโลกเมื่อปีค.ศ. 2003 
ผู้ต้องการเข้าชมกลุ่มคริสต์ศาสนสถานสามารถเดินขึ้นไปได้ตามทางลดเลี้ยวที่ชันที่เต็มไปด้วยดอกไม้ป่าต่างๆ ที่บันทึกจัดโดยช่างภาพฟรานเชสโค เนกริ (Francesco Negri) จากคาซาเลมอนเฟอร์ราโต
ภูเขาศักดิ์สิทธิ์แห่งเกรอาเริ่มก่อสร้างในปี ค.ศ. 1589 บนสถานที่ที่เดิมเป็นวัดที่อุทิศให้แก่พระแม่มารีที่กล่าวกันว่าสร้างโดยนักบุญยูเซเบียสแห่งแวร์เชลลิ (Eusebius of Vercelli) ราว ค.ศ. 350 นอกจากนั้นก็ยังเป็นที่เชื่อกันว่านักบุญยูเซเบียสเป็นผู้ติดตั้งประติมากรรมของพระแม่มารีในคริสต์ศาสนสถานที่ยังเป็นที่สักการะกันมาจนถึงทุกวันนี้
ศิลปะในชาเปลต่างๆ ที่ตั้งรอบบริเวณวัดหลักเป็นศิลปะชุดเรื่องราวการปาฏิหาริย์ของประคำ (Mysteries of the Rosary) การสร้างก็มีการต่อเติมเปลี่ยนแปลงตลอดมาตั้งแต่เริ่มสร้าง และในปี ค.ศ. 1820 ภูเขาศักดิ์สิทธิ์ก็ได้รับการปฏิสังขรณ์ครั้งใหญ่หลังจากที่ถูกทำลายไปบ้างบางส่วน

**อ้างอิง**

**ข้อมูลเพิ่มเติม **
 ภูเขาศักดิ์สิทธิ์แห่งพีดมอนต์และลอมบาร์ดี- ศิลปะคริสต์ศาสนา- ชีวิตของพระแม่มารี

**แหล่งข้อมูลอื่น**

**ระเบียงภาพ**
ไฟล์:Sacro Monte di Crea. Paesaggio.JPG|มุมหนึ่งของภูเขาศักดิ์สิทธิ์
ไฟล์:Sacro_Monte_di_Crea._Cappella_del_Paradiso3.jpg|ชาเปลสวรรค์
ไฟล์:Sacro Monte di crea. Cappella del Paradiso2.JPG|ชาเปลสวรรค์
ไฟล์:Sacro_Monte_di_Crea._Cappella4.JPG|ชาเปลระหว่างฤดูหนาว
ไฟล์:Sacro Monte di Crea. Affresco.JPG|จิตรกรรมฝาผนังบนเพดาน
ไฟล์:Sacro Monte di Crea. Figura1.JPG|ฉากพบหลุมศพที่ปราศจากร่างพระเยซู
ไฟล์:Sacro Monte di Crea. Angelo.JPG|รายละเอียดจากฉากพบหลุมศพที่ปราศจากร่างพระเยซู
ไฟล์:Sacro Monte di Crea. L'incoronazione di Maria.JPG|การสวมมงกุฎพระแม่มารีในชาเปลสวรรค์
ไฟล์:Sacro Monte di Crea. Incoronazione2.JPG|รายละเอียดประติมากรรม+จิตรกรรมภายในชาเปลหนึ่ง
ไฟล์:Margherita Crea 1.jpg|จิตรกรรมฝาผนังภาพการพลีชีพของนักบุญมาร์กาเร็ต

หมวดหมู่:โบสถ์คริสต์ในประเทศอิตาลี
คเรอา
หมวดหมู่:ศิลปะเกี่ยวกับพระแม่มารีย์
ภูเขาศักดิ์สิทธิ์แห่งเบลมอนเต

__NOTOC__
ภูเขาศักดิ์สิทธิ์แห่งเบลมอนเต (Sacro Monte di Belmonte) เป็นกลุ่มคริสต์ศาสนสถานของโรมันคาทอลิก ตั้งอยู่บนเนินเขาของเมืองวาลเพอร์กา อยู่ไม่ไกลจากตูรินในแคว้นพีดมอนต์ทางตอนเหนือของประเทศอิตาลี นับเป็นหนึ่งในเก้าภูเขาศักดิ์สิทธิ์แห่งพีดมอนต์และลอมบาร์ดีที่ได้รับเลือกจากองค์การยูเนสโกให้ขึ้นทะเบียนเป็นมรดกโลกเมื่อปี ค.ศ. 2003
ภูเขาศักดิ์สิทธิ์แห่งเบลมอนเตเริ่มก่อสร้างในปี ค.ศ. 1712 โดยการริเริ่มของนักบวชฟรานซิสคันมิเคลอันเจโล ดา มอนเตกลิโอ หลังจากหยุดไปชั่วระยะหนึ่งการก่อสร้างก็เริ่มขึ้นอีกครั้งในปี ค.ศ. 1759 และในปี ค.ศ. 1825 
กลุ่มคริสต์ศาสนสถานที่ตั้งอยู่ในบริเวณคานาเวเซ (Canavese) เป็นศิลปะชุดเรื่องราวการปาฏิหาริย์ของประคำ (Mysteries of the Rosary)

**อ้างอิง**

**ข้อมูลเพิ่มเติม **
 ภูเขาศักดิ์สิทธิ์แห่งพีดมอนต์และลอมบาร์ดี- ศิลปะคริสต์ศาสนา- ชีวิตของพระแม่มารี

**แหล่งข้อมูลอื่น**
  เว็บไซต์ของภูเขาศักดิ์สิทธิ์แห่งเบลมอนเต

**ระเบียงภาพ**
ไฟล์:Sacro monte belmonte strada.JPG|ถนนจากวาลเพอร์กาขึ้นไปยังภูเขาศักดิ์สิทธิ์
ไฟล์:Sacro Monte Belmonte cappella crocifissione.JPG|ชาเปลตรึงกางเขน
ไฟล์:Sacro Monte di Belmonte Figure 1.JPG|พระแม่มารีและพระบุตร
ไฟล์:Sacro Monte di Belmonte Fig2.JPG|การตรึงพระเยซู
ไฟล์:Sacro Monte Belmonte Deposizione.JPG|ชะลอร่างจากกางเขน

หมวดหมู่:โบสถ์คริสต์ในประเทศอิตาลี
บเลมอนเต
หมวดหมู่:ศิลปะเกี่ยวกับพระแม่มารีย์
ปรัชญาโอลิมปิกระหว่างประเทศ

โลโก้ของ ปรัชญาโอลิมปิกระหว่างประเทศ
การแข่งขันปรัชญาโอลิมปิกระหว่างประเทศ (International Philosophy Olympiad: IPO) เป็นสาขาหนึ่งของโอลิมปิกวิชาการเกี่ยวกับปรัชญาของนักเรียนในระดับมัธยมศึกษา จัดโดยสหพันธ์สมาคมปรัชญานานาชาติ (Fédération Internationale des Sociétés de Philosophie: FISP) และได้รับการสนับสนุนจากองค์การยูเนสโก ซึ่งเริ่มก่อตั้งขึ้นเมื่อปี พ.ศ. 2536 โดยครูผู้สอนปรัชญาจากประเทศบัลแกเรีย ประเทศโรมาเนีย ประเทศโปแลนด์ ประเทศตุรกี และประเทศเยอรมนี โดยผู้ที่เข้าร่วมการแข่งขันจะต้องเขียนเรียงความเกี่ยวกับปรัชญา จากหนึ่งในสี่ของหัวข้อที่กำหนดให้ และมีข้อกำหนดว่าห้ามเขียนเรียงความด้วยภาษาประจำชาติตน เช่น ผู้เข้าแข่งขันจากประเทศเยอรมนี ต้องเขียนเรียงความเป็นภาษาใดก็ได้ที่ไม่ใช่ภาษาเยอรมัน

**สถานที่จัดการแข่งขัน**

**แหล่งข้อมูลอื่น**
  เว็บไซต์หลักการแข่งขันฯ-  เว็บไซต์สหพันธ์สมาคมปรัชญานานาชาติ-  เว็บไซต์การแข่งขันฯ ครั้งที่ 15 ปี 2007 date=2009-07-31 -  เว็บไซต์การแข่งขันฯ ครั้งที่ 16 ปี 2008-  เว็บไซต์การแข่งขันฯ ครั้งที่ 17 ปี 2009 date=2009-05-27 

**ดูเพิ่ม**
 โอลิมปิกวิชาการ- ปรัชญา
หมวดหมู่:โอลิมปิกวิชาการ
ภูเขาศักดิ์สิทธิ์แห่งโดโมดอสโซลา

__NOTOC__
ภูเขาศักดิ์สิทธิ์แห่งโดโมดอสโซลา หรือ ภูเขาศักดิ์สิทธิ์มอนเตคัลวาริโอ (Sacro Monte di Domodossola หรือ  Sacro Monte Calvario) เป็นกลุ่มคริสต์ศาสนสถานของโรมันคาทอลิกที่ตั้งอยู่บนเนินมัตตาเรลลาในแคว้นพีดมอนต์ทางตอนเหนือของประเทศอิตาลี ที่เป็นหนึ่งในเก้าภูเขาศักดิ์สิทธิ์แห่งพีดมอนต์และลอมบาร์ดีที่ได้รับเลือกจากองค์การยูเนสโกให้ขึ้นทะเบียนเป็นมรดกโลกเมื่อปีค.ศ. 2003
ภูเขาศักดิ์สิทธิ์แห่งโดโมดอสโซลาเริ่มก่อสร้างในปี ค.ศ. 1657 ตามความต้องการของนักบวชคาพูชินจัคชิโน ดา คัซซาโน และอันเดรอา ดา โร กลุ่มชาเปลอุทิศให้แก่เรื่องราวของพระเยซูบนทางสู่กางเขน (Via Crucis) ชาเปลวางเป็ระยะๆ บนเส้นทางที่เริ่มตั้งแต่ปริมณฑลของโดโมดอสโซลาไปจนสิ้นสุดลงบนยอดเนินมัตตาเรลลา คริสต์ศาสนสถานบนยอดได้รับการสถาปนาในปี ค.ศ. 1690 และในปี ค.ศ. 1828 นักปรัชญาผู้เป็นนักบวชด้วยชื่ออันโตนิโอ รอสมินิ (Antonio Rosmini) ก็ก่อตั้งสถาบันสำหรับการกุศลที่นี่
ตลอดหลายร้อยปีที่ผ่านมาภูเขาศักดิ์สิทธิ์ก็ได้รับการสร้าง, ปรับปรุง และเปลี่ยนแปลงมาโดยตลอด โดยเฉพาะในปี ค.ศ. 1957 เมื่อประติมากรรมแกะไม้ในชาเปล 3, 5, 6 and 7 ได้รับการบูรณปฏิสังขรณ์

**อ้างอิง**

**ข้อมูลเพิ่มเติม **
 ภูเขาศักดิ์สิทธิ์แห่งพีดมอนต์และลอมบาร์ดี- ศิลปะคริสต์ศาสนา- ทุกขกิริยาของพระเยซู- ชีวิตของพระเยซู- ทางสู่กางเขน

**แหล่งข้อมูลอื่น**
 ภูเขาศักดิ์สิทธิ์แห่งโดโมดอสโซลา - เว็บไซต์ของภูเขาศักดิ์สิทธิ์แห่งโดโมดอสโซลา - เว็บไซต์ของภูเขาศักดิ์สิทธิ์ในอิตาลี  

**ระเบียงภาพ**

ไฟล์:Sacro_Monte_di_Domodossola.JPG|
ไฟล์:Domodossola Sacro Monte Stazione VII.jpg|ชาเปลที่ 7
ไฟล์:Domodossola Sacro Monte Stazione VIII.jpg|ชาเปลที่ 8
ไฟล์:Cap. 9, La terza caduta.JPG|ชาเปลที่ 9
ไฟล์:Sacro Monte di Domodossola. Figure.JPG|พระเยซูตรึงกางเขน

หมวดหมู่:โบสถ์คริสต์ในประเทศอิตาลี
ดโมดอสโซลา
หมวดหมู่:ศิลปะเกี่ยวกับพระเยซู
สมาคมผู้ตรวจสอบและบริหารความปลอดภัยอาคาร

สัญลักษณ์สมาคมผู้ตรวจสอบอาคาร  
สมาคมผู้ตรวจสอบอาคาร หรือ ตปอ. (The Building Safety Inspectors and Officers Association, BSA)  เป็นสมาคมวิชาชีพของวิศวกรและสถาปนิก ทั้งบุคคล  และนิติบุคคล  ที่ประกอบวิชาชีพผู้ตรวจสอบอาคารในประเทศไทย ตามที่กฎหมายตรวจสอบอาคารกำหนด   
สมาคมผู้ตรวจสอบและบริหารความปลอดภัยอาคาร ก่อตั้งเมื่อวันที่ 7 กันยายน พ.ศ. 2547 

**ประวัติ**
ช่วงก่อนปี พ.ศ. 2540 อัตราการเกิดเหตุเพลิงไหม้ในอาคารสูง โรงงาน และอาคารสาธารณะต่างๆเพิ่มสูงขึ้น ซึ่งทำให้เกิดความสูญเสียต่อชีวิตและทรัพย์สินเป็นจำนวนมาก ทั้งกฎหมายด้านการควบคุมอาคารก็มิได้ถูกนำมาใช้อย่างจริงจัง และการติดตั้งอุปกรณ์แจ้งและระงับเหตุเพลิงไหม้ในอาคารก็ยังไม่มีมาตรฐานนัก เพื่อลดความสูญเสียดังกล่าวกรุงเทพมหานครจึงได้ร่วมกับวิศวกรรมสถานแห่งประเทศไทยในพระบรมราชูปถัมภ์ (ว.ส.ท.) จัดให้มีการฝึกอบรมผู้ตรวจสอบอาคารขึ้น จากนั้นสมาชิกที่เข้าร่วมฝึกอบรมสมัยนั้น ได้ร่วมกันจัดตั้งชมรมผู้ตรวจสอบอาคารและบริหารระบบความปลอดภัยด้านอัคคีภัยของอาคาร ในช่วงประมาณปี พ.ศ. 2541 ต่อมาจึงได้จดทะเบียนจัดตั้งเป็นสมาคมผู้ตรวจสอบและบริหารความปลอดภัยอาคาร เมื่อวันที่ 7 กันยายน พ.ศ. 2547 ปัจจุบันมี นายวสวัตติ์ กฤษศิริธีรภาคย์ เป็นนายกสมาคม 

**อดีตนายกสมาคม**

**วัตถุประสงค์ของสมาคม **
 เพื่อยกระดับมาตรฐานความปลอดภัยของอาคาร- พัฒนาและให้เกิดการแลกเปลี่ยนความรู้ทางด้านวิชาการ- เป็นศูนย์กลางทางด้านข่าวสาร ประชาสัมพันธ์ข้อมูลข่าวสารความปลอดภัยของอาคารให้ประชาชน ภาครัฐและภาคเอกชน ได้รับทราบข้อมูลเพื่อประโยชน์ในการนำไปศึกษาและปฏิบัติให้เกิดความปลอดภัยของอาคารสูงสุด- ดูแลผลประโยชน์ สิทธิประโยชน์ มารยาทและจรรยาบรรณในการประกอบวิชาชีพตรวจสอบและบริหารระบบความปลอดภัยของอาคาร- สนับสนุนและประสานงานให้กับภาครัฐและภาคเอกชนในด้านความปลอดภัยของอาคาร- การดำเนินกิจการของสมาคมไม่เกี่ยวข้องกับการเมืองหรือลัทธิศาสนาใดๆ

**สมาชิก**
สมาคมผู้ตรวจสอบและบริหารความปลอดภัยอาคาร เปิดโอกาสให้ผู้ที่ประกอบวิชาชีพผู้ตรวจสอบอาคาร สมัครเป็นสมาชิกสามัญประเภทบุคคลของสมาคมได้ นอกจากนี้บริษัท ห้างร้าน หรือผู้ตรวจสอบอาคารที่มีสถานะเป็นนิติบุคคลก็สามารถสมัครเป็นสมาชิกประเภทนิติบุคคลของสมาคมได้เช่นกัน และยังเปิดโอกาสให้วิศวกร สถาปนิก ตลอดจนประชาชนทั่วไปที่มีความสนใจในงานตรวจสอบอาคาร และเรื่องความปลอดภัยในอาคารสมัครเป็นสมาชิกสมทบได้  

**ที่ทำการสมาคม**
สมาคมผู้ตรวจสอบและบริหารความปลอดภัยอาคาร (ตปอ.) มีที่ทำการอยู่ที่ อาคารวิศวกรรมสถานแห่งประเทศไทยในพระบรมราชูปถัมภ์ (ว.ส.ท.)
487 ซ.รามคำแหง 39 ถนนรามคำแหง แขวงวังทองหลาง เขตวังทองหลาง กรุงเทพฯ 10310 

**แหล่งข้อมูลอื่น**
  สมาคมผู้ตรวจสอบและบริหารความปลอดภัยอาคาร

**อ้างอิง**
หมวดหมู่:องค์กรวิชาชีพ
ผู้ตรวจสอบ
หมวดหมู่:หน่วยงานที่เกี่ยวข้องกับวิศวกรรมศาสตร์
ภูเขาศักดิ์สิทธิ์แห่งกิฟฟา

__NOTOC__
ภูเขาศักดิ์สิทธิ์แห่งกิฟฟา (Sacro Monte di Ghiffa) เป็นกลุ่มชาเปลของโรมันคาทอลิกตั้งอยู่บนเนินเขาที่กิฟฟาเหนือทะเลสาบมายอเรในแคว้นพีดมอนต์ทางตอนเหนือของประเทศอิตาลี ภูเขาศักดิ์สิทธิ์แห่งกิฟฟาเป็นหนึ่งในเก้าภูเขาศักดิ์สิทธิ์แห่งพีดมอนต์และลอมบาร์ดีที่ได้รับเลือกจากองค์การยูเนสโกให้ขึ้นทะเบียนเป็นมรดกโลกเมื่อปีค.ศ. 2003
หัวเรื่องศิลปะของภูเขาศักดิ์สิทธิ์แห่งกิฟฟาอุทิศให้แก่อานุภาพของตรีเอกานุภาพที่ได้รับอิทธิพลจากโอราทอรีเล็กๆ บนภูเขาคาราจิโอที่สร้างก่อนหน้านั้น ทิวทัศน์จากกิฟฟาด้านพีดมอนต์ของทะเลสาบมายอเรแสดงให้เห็นถึงความเหมาะสมในการวางองค์ประกอบของสถาปัตยกรรมกับภูมิทัศน์ 
ชาเปลพระแม่มารีเป็นสิ่งก่อสร้างแรกที่ได้รับการสร้างในปี ค.ศ. 1647 ซุ้มทางเข้าสู่ทางสู่กางเขนที่ก่อสร้างในคริสต์ศตวรรษที่ 17 แสดงให้เห็นการเปลี่ยนแปลงมาเป็นหัวเรื่องเกี่ยวกับทุกขกิริยาของพระเยซู

**อ้างอิง**

**ข้อมูลเพิ่มเติม **
 ภูเขาศักดิ์สิทธิ์แห่งพีดมอนต์และลอมบาร์ดี- ศิลปะคริสต์ศาสนา- ทุกขกิริยาของพระเยซู- ชีวิตของพระเยซู- ชีวิตของพระแม่มารี

**แหล่งข้อมูลอื่น**
  เว็บไซต์ของภูเขาศักดิ์สิทธิ์แห่งกิฟฟา-  เว็บไซต์ของภูเขาศักดิ์สิทธิ์ในยุโรป

**ระเบียงภาพ**

ไฟล์:Sacro Monte Ghiffa Panorama Lago.JPG|ทิวทิศน์จากภูเขาศักดิ์สิทธิ์ไปยังทะเลสาบมอยอเร
ไฟล์:Sacro Monte Ghiffa Porticato Via Crucis.JPG|ซุ้มทางเข้าสู่ทางสู่กางเขน
ไฟล์:Sacro Monte Ghiffa Cappella San Giovanni.JPG|ชาเปลเซนต์จอห์นแบ็พทิสต์
ไฟล์:Sacro Monte Ghiffa Cappella Incoronazione.jpg|ชาเปลพระแม่มารีสวมมงกุฎ
ไฟล์:Sacro Monte di Ghiffa.JPG|พระเยซูตรึงกางเขนและตรีเอกานุภาพ
ไฟล์:Sacro Monte di Ghiffa. Fig.1.JPG|เทวดาสามองค์ปรากฏตัวต่อหน้าเอบราฮัม
ไฟล์:Sacro Monte di Ghiffa. Fig.6.JPG|เทวดาสามองค์ปรากฏตัวต่อหน้าเอบราฮัม (รายละเอียด)
ไฟล์:Sacro Monte di Ghiffa. Fig.4.JPG|พระเยซูแบกกางเขน
ไฟล์:Sacro Monte di Ghiffa. Fig.5.JPG|พระเยซูล้ม
ไฟล์:Sacro Monte di Ghiffa. Fig.2.JPG|ชะลอร่างจากกางเขน

หมวดหมู่:โบสถ์คริสต์ในประเทศอิตาลี
กิฟฟา
หมวดหมู่:ศิลปะเกี่ยวกับพระเยซู
หมวดหมู่:ชาววิกิพีเดียชอบดราก้อนบอล

ผู้ใช้วิกิพีเดียที่ชื่นชอบการ์ตูนเรื่องดราก้อนบอล โดยเฉพาะภาคZ
หมวดหมู่:ชาววิกิพีเดีย
ภูเขาศักดิ์สิทธิ์แห่งออร์ตา

__NOTOC__
ภูเขาศักดิ์สิทธิ์แห่งออร์ตา (Sacro Monte di Orta) เป็นกลุ่มคริสต์ศาสนสถานของโรมันคาทอลิกตั้งอยู่บนเนินเขาที่ออร์ตาซานจูลิโอในแคว้นพีดมอนต์ทางตอนเหนือของประเทศอิตาลี ภูเขาศักดิ์สิทธิ์แห่งออร์ตาเป็นหนึ่งในเก้าภูเขาศักดิ์สิทธิ์แห่งพีดมอนต์และลอมบาร์ดีที่ได้รับเลือกจากองค์การยูเนสโกให้ขึ้นทะเบียนเป็นมรดกโลกเมื่อปีค.ศ. 2003
ภูเขาศักดิ์สิทธิ์แห่งออร์ตาเริ่มก่อสร้างในปี ค.ศ. 1583 เนื้อหาของศิลปะภายในกลุ่มชาเปลเป็นฉากประวัติของนักบุญฟรานซิสแห่งอาซิซิ โครงการริเริ่มโดยนักบวชคาพูชินเคลโต ดา คาสเตลโลโซปราทิชิโน ที่ประกอบด้วยชาเปลทั้งหมด 36 ชาเปล แต่สร้างได้เพียง 20 มาจนกระทั่งปี ค.ศ. 1630 ศิลปะเป็นแบบแมนเนอริสม์ แต่เมื่อมาถึงกลางคริสต์ศตวรรษที่ 17 จึงเปลี่ยนมาเป็นแบบบาโรก การก่อสร้างจบลงในปี ค.ศ. 1788

**อ้างอิง**

**ข้อมูลเพิ่มเติม **
 ภูเขาศักดิ์สิทธิ์แห่งพีดมอนต์และลอมบาร์ดี- ศิลปะคริสต์ศาสนา- นักบุญฟรานซิสแห่งอาซิซิ

**แหล่งข้อมูลอื่น**
  เว็บไซต์ของภูเขาศักดิ์สิทธิ์แห่งออร์ตา-  เว็บไซต์ของภูเขาศักดิ์สิทธิ์ในยุโรป

**ระเบียงภาพ**

ไฟล์:Sacro_Monte_di_Orta_002.JPG|ชาเปลภายในหมู่ไม้
ไฟล์:Sacro_Monte_di_Orta_006.JPG|ปิเอต้าภายในชาเปลหลัก
ไฟล์:Sacro_Monte_di_Orta_009.JPG|พระเยซูและพระแม่มารี
ไฟล์:Sacro_Monte_di_Orta_022.JPG|นักบุญฟรานซิสกำเนิด
ไฟล์:Sacro_Monte_di_Orta_023.JPG|นักบุญฟรานซิสกับวิสัยทัศน์
ไฟล์:Sacro_Monte_di_Orta_012.JPG|ฉากชีวิตของนักบุญฟรานซิส
ไฟล์:Sacro_Monte_di_Orta_026.JPG|รับศีลบวช
ไฟล์:Sacro_Monte_di_Orta_029.JPG|เข้าเฝ้าพระสันตะปาปา
ไฟล์:Sacro Monte di Orta 036.JPG|นักบุญฟรานซิสเจ็บ
ไฟล์:Sacro_Monte_di_Orta_040.JPG|นักบุญฟรานซิสเสียชีวิต

หมวดหมู่:โบสถ์คริสต์ในประเทศอิตาลี
ออร์ตา
หมวดหมู่:ศิลปะเกี่ยวกับนักบุญ
ภูเขาศักดิ์สิทธิ์แห่งโอโรปา

__NOTOC__
ภูเขาศักดิ์สิทธิ์แห่งโอโรปา  (Sacro Monte di Oropa) เป็นกลุ่มคริสต์ศาสนสถานของโรมันคาทอลิกตั้งอยู่บนเนินเขาไม่ไกลจากบิเอลลาในแคว้นพีดมอนต์ทางตอนเหนือของประเทศอิตาลี ภูเขาศักดิ์สิทธิ์แห่งออร์ตาเป็นหนึ่งในเก้าภูเขาศักดิ์สิทธิ์แห่งพีดมอนต์และลอมบาร์ดีที่ได้รับเลือกจากองค์การยูเนสโกให้ขึ้นทะเบียนเป็นมรดกโลกเมื่อปีค.ศ. 2003
ภูเขาศักดิ์สิทธิ์แห่งโอโรปาเริ่มก่อสร้างในปี ค.ศ. 1617 บนสถานที่ที่เดิมเป็นวัดพระแม่มารีซึ่งเป็นวัดที่เก่าที่สุดในพีดมอนต์และเป็นวัดที่เป็นที่รู้จักกันดีที่สุดในบริเวณเทือกเขาแอลป์ กลุ่มสิ่งก่อสร้างประกอบชาเปล 19 ชาเปลที่ตั้งอยู่เป็นระยะๆ ภายในแต่ละชาเปลก็เป็นฉากจากชีวิตของพระแม่มารี ที่สร้างโดยใช้ประติมากรรมผสมจิตรกรรม ที่ผู้ชมสามารถติดตามได้จากชาเปลหนึ่งไปอีกชาเปลหนึ่งบนถนนที่ขึ้นไปสู่วัดบาโรกใหญ่ตนบนเหนือสุดของเนิน จิตรกรผู้สร้างฉากเหล่านี้คือจิโอวานนิ เอ็นริโค เวย์เมอร์ และทันซิโอ ดา วาราลลโล ผู้ประดิษฐ์ตกแต่งหุ่นที่ใช้ด้วยกันทั้งหมดถึง 156 ตัว

**อ้างอิง**

**ข้อมูลเพิ่มเติม **
 ภูเขาศักดิ์สิทธิ์แห่งพีดมอนต์และลอมบาร์ดี- ศิลปะคริสต์ศาสนา- ชีวิตของพระแม่มารี

**แหล่งข้อมูลอื่น**
  เว็บไซต์ของภูเขาศักดิ์สิทธิ์แห่งโอโรปา- SacriMonti.net  เว็บไซต์ของภูเขาศักดิ์สิทธิ์ในยุโรป

หมวดหมู่:โบสถ์คริสต์ในประเทศอิตาลี
อโรปา
หมวดหมู่:ศิลปะเกี่ยวกับพระแม่มารีย์
แม่แบบ:เหตุการณ์ปัจจุบัน/2552 มิถุนายน 3

* ซามันธา โอโรบาเทอร์ถูกตัดสินประหารชีวิตในประเทศลาว ในข้อหาลักลอบขนเฮโรอีน  (ซีเอ็นเอ็น) - ยานควบคุมระยะไกล นีรีอัส (Nereus) เดินทางไปถึงจุดแชลเลนเจอร์ดีป ในร่องลึกก้นสมุทรมาเรียนา มหาสมุทรแปซิฟิก  (บีบีซี)
}
อิเล็กโทร

อิเล็กโทร (Electro) ชื่อเรียกอื่น อิเล็กโทรฟังก์ (electro-funk) หรือ อิเล็กโทรบูกี (electro-boogie) เป็นแนวดนตรีของดนตรีอิเล็กทรอนิกส์แดนซ์ ได้รับอิทธิพลโดยตรงจากการใช้ดรัมแมชชีน ทีอาร์-808 (TR-808) และแซมพลิงของฟังก์ ในการบันทึกโดยทั่วไปจะมีดรัมแมชชีนและเสียงอิเล็กทรอนิกส์อย่างหนักโดยไม่มีเสียงร้องแต่ถ้านักร้องที่มีอยู่จะร้องในลักษณะไร้อารมณ์ มักจะผ่านการบิดเบือนจากเครื่องอิเล็กทรอนิกส์เช่น โวคอเดอร์และทอล์กบ็อกซ์ คือความแตกต่างที่สำคัญระหว่างอย่างอิเล็กโทรและแนวเพลงที่โดดเด่นก่อนหน้าคือดิสโก้ ซึ่งเสียงอิเล็กทรอนิกส์เป็นเพียงส่วนหนึ่งของการประพันธ์ดนตรี นอกจากนี้ยังมีความแตกต่างกันอย่างชัดเจนก่อนหน้าอย่าง บูกี ที่มุ่งเน้นเสียงร้องน้อยลงและเน้นจังหวะอิเล็กทรอนิกส์ที่ผลิตจากดรัมแมชชีน

**อ้างอิง**

**แหล่งข้อมูลอื่น**
 http://digitaldreamdoor.nutsie.com/pages/best_dance-elec.html date=2009-11-29 
หมวดหมู่:ดนตรีอิเล็กทรอนิกส์
หมวดหมู่:ประเภทดนตรีอิเล็กทรอนิกส์
หมวดหมู่:ดนตรีอเมริกันเชื้อสายแอฟริกัน
เฮอร์คิวเลเนียม

เฮอร์คิวเลเนียม (Herculaneum) คือเมืองโรมันโบราณที่ตั้งอยู่ในบริเวณที่เรียกว่าแอร์โกลาโนในปัจจุบันของประเทศอิตาลี “เฮอร์คิวเลเนียม” ได้รับการขึ้นทะเบียนเป็นมรดกโลกโดยองค์การยูเนสโกเมื่อปี ค.ศ. 1997 
เฮอร์คิวเลเนียมมีชื่อเสียงเพราะเป็นเมืองที่หายไปพร้อมกับเมืองปอมเปอี, สตาเบีย (Stabiae) และโอโพลอนทิส (Oplontis) เมื่อภูเขาไฟวิสุเวียสเริ่มประทุระเบิดขึ้นเมื่อวันที่24 สิงหาคม ค.ศ. 79 เฮอร์คิวเลเนียมถูกฝังอยู่ภายใต้หินอัคนีภูเขาไฟ (pyroclastic) ที่แข็งตัวเป็นหินทัฟฟ์ (tuff) ตั้งแต่พบเมืองในปี ค.ศ. 1981 ก็ได้มีการขุดค้นพบโครงกระดูกจำนวน 150 โครง เฮอร์คิวเลเนียมเป็นเมืองที่มีขนาดเล็กกว่าปอมเปอี แต่ผู้อยู่อาศัยมีฐานะที่ดีกว่า

**อ้างอิง**
 National Geographic, Vol 162, No 6. Buried Roman Town Give Up Its Dead, (December, 1982)- National Geographic, Vol 165, No 5. The Dead Do Tell Tales, (May, 1984)- Discover, magazine, Vol 5, No 10. The Bone Lady (October, 1984)- The Mayo Alumnus, Vol 19, No2. An Archaeologist's Preliminary Report: Time Warp at Herculaneum, (April, 1983)- Carnegie Mellon Magazine, Vol 4, No 2. Bone Lady Reconstructs People at Herculaneum, Winter, 1985- In the Shadow of Vesuvius National Geographic Special, (February 11, 1987)- 30 years of National Geographic Special, (January 25, 1995)

**ดูเพิ่ม**
 มรดกโลก 

**แหล่งข้อมูลอื่น**
  Area Vesuvio date=2016-03-03 -  The Friends of Herculaneum Society-  Herculaneum: Destruction and Re-discovery-  The local archaeological authorities date=2008-07-05 -  AD 79: Year of Destruction date=2013-05-05 -  The Philodemus Project will publish Philodemus' works on poetry and on rhetoric. date=2006-08-30 -  Brigham Young University: Herculaneum Scrolls-  Images of Herculaneum
ฮ
ฮ
ฮ
ฮ
หมวดหมู่:นาโปลี
ชายฝั่งอามาลฟี

ชายฝั่งอามัลฟี (Amalfi Coast; Costiera Amalfitana) เป็นชายฝั่งทางตอนใต้ของคาบสมุทรซอร์เรนตีเน (Sorrentine Peninsula) ของประเทศอิตาลี ที่เริ่มตั้งแต่โปซีตาโนทางตะวันตกไปถึงวิเอตริมาเรทางตะวันออก เมืองที่เรียงรายเป็นระยะ ๆ บนชายฝั่งอามัลฟีก็รวมทั้งวีเอตรีซุลมาเร, เชตารา, มาโยรี, มีโนรี, ราเวลโล, สกาลา, อาตรานี, อามัลฟี, กอนกาเดย์มารีนี, ฟูโรเร, ปรายาโน และโปซีตาโน 
ชายฝั่งอามัลฟีมีชื่อเสียงว่าเป็นชายฝั่งที่เป็น rugged terrain, มีทิวทัศน์ที่สวยงาม และเมืองที่งามเหมือนรูปถ่าย "ชายฝั่งอามัลฟี" ได้รับการขึ้นทะเบียนเป็นมรดกโลกโดยองค์การยูเนสโกเมื่อปี ค.ศ. 1997
ชายฝั่งใช้เป็นฉากในภาพยนตร์เรื่อง "นายไปรษณีย์" (Positano) ในปี ค.ศ. 1953 จากนวนิยายที่เขียนโดยนักเขียนอเมริกันผู้มีชื่อเสียง จอห์น สไตน์เบ็ก (John Steinbeck)

**สถานที่ที่น่าสนใจ**
มหาวิหารในอามัลฟีและระเบียงฉันนบถ (Chiostro del Paradiso)
*โบสถ์ซานตามารีอาอัสซุนตาที่โปซีตาโน 
*โบสถ์ซานซัลวาโตเรเดลบีเรกโตและวัดซานตามารีอามัดดาเลนาที่อาตรานี
*คฤหาสน์ชิมโบรเนและคฤหาสน์รูโฟโลในราเวลโล
*มหาวิหารแห่งราเวลโล ทางเดินกลางมี "แท่นเทศน์แห่งพระวรสาร" ที่สร้างในปี ค.ศ. 1272 โดยนิกโกลอ ดี บาร์โตโลเมโอ ดา ฟอจจา
*โบสถ์ซานลูกาและซานเจนนาโรในปรายาโน 
*โบสถ์ซานปันกราซีโอในกอนกาเดย์มารีนี
*โบสถ์ซานตาโตรฟิเมนาและคฤหาสน์โรมันโบราณที่มีโนรี

**อ้างอิง**

**ดูเพิ่ม**
 มรดกโลก 

**แหล่งข้อมูลอื่น**
 Amalfi Coast Travel Information and Photo Gallery date=2008-11-03 - Amalfi Coast Photo Gallery date=2011-07-27 - The Amalfi coast on line travel guide- Another Amalfi coast guide for travellers
หมวดหมู่:แหล่งมรดกโลกในประเทศอิตาลี
หมวดหมู่:แหล่งมรดกโลกทางวัฒนธรรม
หมวดหมู่:ธรณีสัณฐานในประเทศอิตาลี
หมวดหมู่:ชายฝั่ง
หมวดหมู่:ผู้ประกาศข่าวไอทีวี-ทีไอทีวี-ทีวีไทย

อ
หมวดหมู่:สถานีโทรทัศน์ไอทีวี
หมวดหมู่:สถานีโทรทัศน์ทีไอทีวี
หมวดหมู่:สถานีโทรทัศน์ไทยพีบีเอส
เอกราช เก่งทุกทาง

เอกราช เก่งทุกทาง ชื่อเล่น หนุ่ย (เกิด 10 สิงหาคม พ.ศ. 2509) เป็นผู้บรรยายกีฬาทางทรูวิชันส์ และช่อง 3 เอชดี คอลัมนิสต์เกี่ยวกับฟุตบอล ในหนังสือพิมพ์หลายฉบับ ปัจจุบัน (ตั้งแต่พฤศจิกายน พ.ศ. 2552) ดำรงตำแหน่งบรรณาธิการอำนวยการ นิตยสารโฟร์โฟร์ทู ซึ่งได้รับลิขสิทธิ์ในการผลิตอย่างถูกต้องจาก FourFourTwo Magazine ประเทศอังกฤษ

**ประวัติ**
เอกราช เกิดเมื่อวันที่ 10 สิงหาคม พ.ศ. 2509 เป็นบุตรชายของ สมเกียรติ เก่งทุกทาง หรือ ก. เก่งทุกทาง นักแสดงและยังเป็นฝ่ายฉากและศิลปกรรมของดาราฟิล์ม (ดาราวิดีโอ ในปัจจุบัน) จบชั้นมัธยมศึกษาจากโรงเรียนราชวินิตบางแก้ว จบการศึกษาระดับปริญญาตรีจากคณะสังคมศาสตร์ มหาวิทยาลัยเกษตรศาสตร์ เอกราชชื่นชอบกีฬา โดยเฉพาะฟุตบอล มาตั้งแต่ยังเด็ก และเริ่มทำงานด้านสื่อมวลชนสายกีฬา ตั้งแต่ยังเป็นนักศึกษา โดยฝึกงานกับ บริษัท สยามสปอร์ตซินดิเคท จำกัด
จากนั้นจึงเริ่มงาน จากการเป็นคอมเมนเตเตอร์ หรือผู้ให้ทัศนะเสริม ในการบรรยายกีฬาชนิดต่างๆ แต่ที่ทำได้ดีที่สุดคือฟุตบอล ปัจจุบัน นอกจากการเป็นผู้บรรยายกีฬาทางทรูวิชั่นส์แล้ว ยังเป็นคอลัมนิสต์ประจำหน้ากีฬา หนังสือพิมพ์มติชนรายวัน และเคยเป็นคอลัมนิสต์ของเครือสยามสปอร์ต โดยใช้นามปากกาว่า ขุนไข่ อีกด้วย
เอกราชได้รับการยกย่องว่า เป็นผู้บรรยายการแข่งขันฟุตบอลที่มีความสามารถมากที่สุดคนหนึ่งในปัจจุบัน จนได้รับคัดเลือกให้เป็นผู้พากษ์ในนัดชิงชนะเลิศฟุตบอลโลก 2002 ที่ญี่ปุ่น-เกาหลีใต้ และนัดชิงชนะเลิศฟุตบอลโลก 2006 ที่เยอรมนี เป็นต้น ในปี พ.ศ. 2546 ได้รับการชักชวนจากสรยุทธ สุทัศนะจินดา เป็นพิธีกรร่วม ในรายการโทรทัศน์ เรื่องเล่าเช้านี้ ทาง ช่อง 3 เอชดี ในส่วนของข่าวกีฬา และข่าวต่างประเทศ และเป็นคนแรกที่เปิดเผยออกอากาศว่า ชื่อเดิมของ ปุณยวีร์ สุขกุลวรเศรษฐ์ คือ ไทรทอง หุ่นศาสตร์
นอกจากนี้ ช่วงก่อนที่รายการคุยคุ้ยข่าวสุดสัปดาห์จะปิดตัวลง (ราวปลายปี พ.ศ. 2549; สลับกับ ณัฐธีร์ โกศลพิศิษฐ์) และในการรายงานข่าวเหตุการณ์คลื่นสึนามิถล่มภาคใต้ เมื่อวันที่ 26 ธันวาคม พ.ศ. 2547 เอกราชเข้าช่วยสรยุทธดำเนินรายการ ที่ห้องส่งสถานีโทรทัศน์โมเดิร์นไนน์ด้วย อนึ่ง เอกราชเคยมีบทบาทการแสดงในภาพยนตร์ไทยเรื่อง ดรีมทีม เมื่อปี พ.ศ. 2551 โดยรับบทเป็นพ่อของตัวละครเด็กในเรื่อง นอกจากเรื่องกีฬาแล้ว เอกราชยังเคยเป็นบรรณาธิการนิตยสารเอฟเอชเอ็ม มาก่อน

**อ้างอิง**
  คัมภีร์ลูกหนัง... เอกราช เก่งทุกทาง-  นิตยสารโฟร์โฟร์ทู (ภาษาไทย) date=2009-12-01 
หมวดหมู่:นักหนังสือพิมพ์ชาวไทย
หมวดหมู่:บรรณาธิการนิตยสาร
หมวดหมู่:คอลัมนิสต์
หมวดหมู่:เครือสยามสปอร์ต
หมวดหมู่:นามปากกา
หมวดหมู่:ผู้พากย์กีฬาชาวไทย
หมวดหมู่:ผู้ประกาศข่าวช่อง 3
หมวดหมู่:บุคคลจากโรงเรียนราชวินิตบางแก้ว
หมวดหมู่:บุคคลจากคณะสังคมศาสตร์ มหาวิทยาลัยเกษตรศาสตร์
หมวดหมู่:เรื่องเล่าเช้านี้
หมวดหมู่:เอเลียน (ภาพยนตร์ชุด)

หมวดหมู่:ภาพยนตร์ซีรีส์
หมวดหมู่:ภาพยนตร์โลดโผน
หมวดหมู่:ภาพยนตร์อเมริกัน
หมวดหมู่:ภาพยนตร์อังกฤษ
หมวดหมู่:ภาพยนตร์ผจญภัยในอวกาศ
กระชากลงหลุม

กระชากลงหลุม (Drag Me to Hell) เป็นภาพยนตร์สยองขวัญเหนือธรรมชาติของอเมริกาในปี ค.ศ. 2009 ร่วมเขียนบทและกำกับโดย แซม ไรมี บทภาพยนตร์เขียนร่วมกับ อิวาน พี่ชายของเขา

**เนื้อเรื่อง**
คริสติน บราวน์ พนักงานธนาคารสาว ต้องการตำแหน่งหน้าที่การงานที่ก้าวหน้าเหมือนคนอื่น ณ ที่ทำงานของเธอตำแหน่งผู้ช่วยผู้จัดการยังคงว่างอยู่ แต่ สตู เพื่อนร่วมงานก็เป็นคู่แข่งที่คอยชิงตำแหน่งนี้อยู่ คริสตินจึงต้องหาโอกาสที่จะผลงานเข้าตาผู้จัดการ วันหนึ่ง มีหญิงชราท่าทางน่ากลัวเหมือนพวกยิปซี ชื่อ มิสกานุช มาหาเธอพร้อมอ้อนวอนขอให้เธอช่วยเหลือเรื่องค่าผ่อนส่งบ้าน ไม่เช่นนั้นจะถูกธนาคารยึดไป คริสตินตัดสินใจว่าจะไม่ช่วยเหลือ ทำให้มิสกานุชถึงกับคุกเข่าขออ้อนวอนเธอ แต่เมื่อเธอเรียก รปภ.มาจัดการ มิสกานุชกล่าวหาว่าเธอไปหมิ่นใส่ และในลานจอดรถคืนนั้น มิสกานุชก็รอจังหวะเล่นงานเธอ ทั้งคู่จิกทึ้งกันไปมา ในที่สุดก็สามารถกระชากกระดุมแขนเสื้อโค้ทของคริสตินมาได้เม็ดหนึ่ง พร้อมกับกล่าวคาถาสาปแช่ง และกล่าวทิ้งท้ายว่า "ไม่นานเธอจะต้องมาอ้อนวอนขอฉัน"
เรื่องราวที่เกิดขึ้นนี้ทำให้คริสตินไม่สบายใจ เมื่อเธอไปหา แรม จาส หมอดูผู้มีญานทิพย์ แรม จาสกล่าวว่า เธอโดนสาปแช่ง และไม่ใช่คำสาปธรรมดา ๆ เพราะมิสกานุชได้ส่งปีศาจที่ชื่อ "ลาเมีย" ตามความเชื่อของชาวยิปซี มีรูปร่างคล้ายแพะสีดำขนาดใหญ่ มาเอาชีวิตเธอ ภายใน 3 วัน เธอจะต้องลงนรกไป แม้ เคลย์ แฟนหนุ่มของเธอจะไม่ค่อยเชื่อก็ตาม แต่ก็พร้อมจะช่วยเหลือและอยู่เคียงข้างเธอ
แรม จาส แนะนำให้เธอไปขอความช่วยเหลือจาก ฌาน ซาน ดีน่า หญิงคนทรงชาวเม็กซิกันที่เคยเผชิญหน้ากับลาเมียมาแล้วในปี ค.ศ. 1969 ก่อนที่ทุกอย่างจะสายเกินไป

**นักแสดง**
อลิสัน โลห์แมน...คริสติน บราวน์
*จัสติน ลอง...เคลย์
*ลอร์นา ราเวอร์...มิสกานุช
*ดิลีป เลา...แรม จาส
*เร็จจี ลี...สตู
*เอเดรียนา บาร์ราซา...ฌาน ซาน ดีน่า

**เบื้องหลังและการออกฉาย**
Drag Me to Hell เป็นภาพยนตร์แนวสยองขวัญเหนือธรรมชาติ จากการกำกับและการสร้างของ แซม ไรมี่ ผู้กำกับฯชื่อดังที่มีผลงานที่ประสบความสำเร็จก่อนหน้านั้นจากภาพยนตร์แนวซูเปอร์ฮีโร่ Spider Man ถึง 3 ภาค
ในครั้งนี้ ไรมี่ได้กลับมาทำงานในแนวที่ถนัดอีกครั้ง เป็นครั้งแรกในรอบกว่า 20 ปี โดยเป็นการทำงานร่วมกับ อีวาน ไรมี่ น้องชาย ที่เป็นคนเขียนบทร่วม ซึ่งภาพยนตร์ได้รับคำวิจารณ์ว่า เหมือนกับได้ดูภาพยนตร์ที่ย้อนอดีตไปสู่ภาพยนตร์สยองขวัญทุนต่ำที่เคยสร้างชื่อมาให้กับไรมี่ คือ Evil Dead
การออกฉายในสหรัฐอเมริกา 13 วัน ทำรายได้ไป 30 ล้านเหรียญ นับว่าค่อนข้างแผ่ว แต่การเข้าฉายในประเทศไทยในเดือนมิถุนายน ปีเดียวกัน สามารถรายได้ไป 10 ล้านบาท นับว่าค่อนข้างดี

**อ้างอิง**

**แหล่งข้อมูลอื่น**
 Drag Me to Hell- 1127180
หมวดหมู่:ภาพยนตร์อเมริกันที่ออกฉายในปี พ.ศ. 2552
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์สยองขวัญอเมริกัน
หมวดหมู่:ภาพยนตร์ผี
หมวดหมู่:ภาพยนตร์ที่กำกับโดย แซม ไรมี
หมวดหมู่:ภาพยนตร์ผีอเมริกัน
ความเชื่อมั่นผู้บริโภค

ความเชื่อมั่นผู้บริโภค (Consumer confidence) เป็นการประมาณความรู้สึกของผู้บริโภคที่มีต่อเศรษฐกิจโดยรวมและสถานการณ์เศรษฐกิจส่วนตน การที่ผู้บริโภคมีความมั่นใจต่อเสถียรภาพของรายได้ของตนจะตัดสินกิจกรรมการใช้จ่าย และถูกใช้เป็นหนึ่งในตัวชี้วัดเศรษฐกิจโดยรวม ดังนั้น เมื่อความเชื่อมั่นผู้บริโภคสูงขึ้น ผู้บริโภคจะมีการบริโภคมากขึ้น และส่งผลดีต่อการขยายตัวทางเศรษฐกิจ ในขณะที่หากความเชื่อมั่นผู้บริโภคต่ำลง ผู้บริโภคจะประหยัดกิจกรรมใช้จ่ายของตนมากขึ้น และส่งผลเสียต่อเศรษฐกิจเช่นกัน
เซตวิภัชนัย

เซตวิภัชนัย (fuzzy set) เป็นเซตที่ขอบเขตไม่เด่นชัดหรือคลุมเครือ เราสามารถวัดระดับความเป็นสมาชิกของสมาชิกในเอกภพสัมพัทธ์ต่อเซตวิภัชนัยหนึ่ง ผ่านทางฟังก์ชันภาวะสมาชิก (membership function) ซึ่งเป็นฟังก์ชันที่รับสมาชิกในเอกภพสัมพัทธ์แล้วส่งไปที่ช่วง 0, 1

**ตัวอย่าง**
สมมติ ให้ ก เป็น เซตวิภัชนัย- หากฟังก์ชันภาวะสมาชิกของ ก ให้ค่าสมาชิก ข ในเอกภพสัมพัทธ์เท่ากับ 1 แสดงว่า ข อยู่ในเซต ก แน่นอน- หากฟังก์ชันภาวะสมาชิกของ ก ให้ค่าสมาชิก ค ในเอกภพสัมพัทธ์เท่ากับ 0 แสดงว่า ค ไม่อยู่ในเซต ก แน่นอน- หากฟังก์ชันภาวะสมาชิกของ ก ให้ค่าสมาชิก ง ในเอกภพสัมพัทธ์เท่ากับ 0.5 แสดงว่าความเป็นสมาชิกในเซต ก ของ ง นั้นคลุมเครือที่สุด
หมวดหมู่:คณิตศาสตร์
เอเลียน (แก้ความกำกวม)

เอเลี่ยน (Alien) สามารถหมายถึง- มนุษย์ต่างดาว ในนวนิยาย- สิ่งมีชีวิตต่างดาว (Extraterrestrial life)- เอเลียน (ภาพยนตร์ชุด)
** เอเลียน (สัตว์ประหลาดในแฟรนไชส์เอเลียน)
** เอเลี่ยน (ภาพยนตร์) ภาพยนตร์ปี 1979
** เอเลี่ยน 2 ฝูงมฤตยูนอกโลก ภาพยนตร์ปี 1986
** เอเลี่ยน 3 อสูรสยบจักรวาล ภาพยนตร์ปี 1992
** เอเลี่ยน 4 ฝูงมฤตยูเกิดใหม่ ภาพยนตร์ปี 1997
** เอเลี่ยน ปะทะ พรีเดเตอร์ สงครามชิงเจ้ามฤตยู ภาพยนตร์ปี 2004
** สงครามฝูงเอเลี่ยนปะทะพรีเดเตอร์ 2 ภาพยนตร์ปี 2007- ชนิดพันธุ์ต่างถิ่น (Alien Species) - คนต่างด้าว ในความหมายทางรัฐศาสตร์ นิติศาสตร์และประชากรศาสตร์- เอเลี่ยน ส.วีระวรรณ นักมวยไทยชาวไทย
รถเข็น

รถเข็น ในความหมายอย่างกว้างคือยานพาหนะที่เคลื่อนที่โดยการออกแรงผลักหรือเข็น เป็นเครื่องอำนวยความสะดวกพื้นฐานในการขนย้ายสิ่งของ ในสมัยโบราณมนุษย์เริ่มทำล้อเลื่อนจากโครงไม้เป็นสำคัญ เช่น เกวียน รถม้า รถศึก เป็นต้น ปัจจุบันวัสดุที่นำมาใช้ทำรถเข็นมีหลากหลายชนิดด้วยกัน เช่น รถเข็นเหล็ก รถเข็นสเตนเลส รถเข็นพลาสติก รถเข็นอะลูมิเนียม เป็นต้น
รถเข็นอาจแบ่งได้ตามวัตถุประสงค์การใช้งาน คำว่า "รถเข็น" จึงอาจหมายถึง- รถเข็นของ (pushcart)- รถเข็นจ่ายตลาด (shopping cart)- รถเข็นคนไข้, รถเข็นคนพิการ (wheelchair) บางทีก็เรียก เก้าอี้ล้อ- รถเข็นเด็ก (baby transport)- รถเข็นก่อสร้าง (wheelbarrow)- รถเข็นสัมภาระ, รถเข็นกระเป๋าเดินทาง (baggage cart)- รถสาลี่ (trolley)
หมวดหมู่:กินทามะ

หมวดหมู่:แฟรนไชส์การ์ตูนญี่ปุ่น
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวโชเน็ง‎
หมวดหมู่:ซามูไรในอนิเมะและมังงะ
หมวดหมู่:ซันไรส์
หมวดหมู่:ยุทธการทุ่งวอเตอร์ชิป

หมวดหมู่:วรรณกรรมเยาวชน
หมวดหมู่:วรรณกรรมแปล
หมวดหมู่:วรรณกรรมภาษาอังกฤษ
หมวดหมู่:นวนิยายแฟนตาซี
ไมโครคอมพิวเตอร์

ไฟล์:Commodore64.jpg|thumb|คอมมอดอร์ 64 ไมโครคอมพิวเตอร์ยุคแรก
ไมโครคอมพิวเตอร์ (microcomputer) คือ คอมพิวเตอร์ที่มีไมโครโพรเซสเซอร์เป็นหน่วยประมวลผลกลาง คุณสมบัติประการหนึ่งของคอมพิวเตอร์ชนิดนี้คือ จะกินพื้นที่น้อยกว่าเมื่อเทียบกับมินิคอมพิวเตอร์ (minicomputer) และ เครื่องเมนเฟรม (mainframe) ไมโครคอมพิวเตอร์ที่ประกอบไปด้วยคียบอร์ดและจอภาพ โดยปกติเรียกว่าเป็นคอมพิวเตอร์ส่วนบุคคล (personal computer)

**อ้างอิง**
  Grandiose Price for a Modest PC
ชิป

ชิป (chip) อาจหมายถึง- วงจรรวม ชื่อเรียกในทางอิเล็กทรอนิกส์- ไมโครโพรเซสเซอร์ ชื่อเรียกในทางคอมพิวเตอร์- มันฝรั่งทอดกรอบ ชื่อเรียกอาหารในแคนาดาและสหรัฐอเมริกา- ชิปกาสิโน เครื่องหมายแทนเงินที่ใช้ในกาสิโน มักเป็นเหรียญขนาดใหญ่
ชาวไทยในอียิปต์

ชาวไทยในประเทศอียิปต์ เป็นบุคคลที่มีเชื้อสายหรือสัญชาติไทยที่พำนักอยู่ในประเทศอียิปต์ แบ่งเป็นบุคคลที่เข้ามาศึกษา, ผู้ใช้แรงงาน และผู้พำนักถาวรจากการสมรส

**ประวัติ**
ชาวไทยที่เข้ามาศึกษาส่วนใหญ่นับถือศาสนาอิสลาม และเข้าศึกษาในสถานศึกษาที่มีชื่อเสียงของประเทศอียิปต์ อย่างมหาวิทยาลัยอัลอัซฮัร (Al Azhar University) ซึ่งเป็นมหาวิทยาลัยที่มีชื่อเสียง และมีความเก่าแก่กว่ามหาวิทยาลัยออกซฟอร์ดของสหราชอาณาจักร นอกจากนี้ยังมีมหาวิทยาลัยอเมริกัน (The American University in Cairo) และมหาวิทยาลัยไคโรที่มีชื่อเสียงในการศึกษาด้านตะวันออกกลางและอาหรับศึกษา แต่การสมัครเข้าไม่สะดวกนักเพราะสภาการศึกษาของอียิปต์ยังไม่รับรองวุฒิการศึกษาของสถาบันการศึกษาในไทย
นอกจากนักศึกษาก็ยังมีชาวไทยที่เข้ามาประกอบอาชีพเช่น ร้านอาหารไทย โดยเฉพาะสปาและหมอนวดซึ่งมีชาวไทยทำมากกว่า 300–500 คน รองลงมาคือ ช่างทอง และช่างเพชร หรือบางส่วนได้สมรสกับชาวอียิปต์ ซึ่งมีหญิงไทยจำนวนมากสมรสกับชาวอียิปต์ในต่างเมืองโดยมิได้ติดต่อกับสังคมไทยในอียิปต์ตามหัวเมืองใหญ่เลย
วันที่ 24 กันยายน พ.ศ. 2562 เจ้าหน้าที่ตำรวจอียิปต์คุมตัวนักศึกษาไทยจากจังหวัดยะลา เพราะต้องสงสัยว่ามีความเชื่อมโยงกับผู้ก่อการร้ายไอเอส

**วัฒนธรรม**
ชาวไทยในอียิปต์ซึ่งเป็นนักศึกษาทั้งหมดนับถือศาสนาอิสลาม หากเป็นกลุ่มผู้ใช้แรงงานหรือเข้ามาประกอบอาชีพส่วนใหญ่นับถือศาสนาพุทธ ในวัฒนธรรมไทยบางอย่างมีข้อแตกต่างกับวัฒนธรรมอาหรับ เช่น การก้มหัวของไทยเป็นที่พึงรังเกียจของชาวอาหรับด้วยมองว่า ขี้ขลาด หรือเรียกว่า "ยับบาน" หรือความอ้วนซึ่งชาวอาหรับนั้นชอบ แต่หญิงไทยมักกลัวความอ้วน เป็นต้น
อย่างไรก็ตามแม้ว่าอียิปต์จะเป็นประเทศมุสลิมก็ตาม แต่คนที่มิได้นับถือศาสนาอิสลามก็สามารถอยู่ร่วมได้อย่างเป็นสุข ทั้งนี้ทางสถานเอกอัครราชทูตเองก็มีการจัดวันสงกรานต์แก่ชาวไทยในไคโร

**กิจกรรม**
ชาวไทยในประเทศอียิปต์ส่วนใหญ่เป็นนักศึกษามุสลิม ด้วยเหตุนี้จึงได้มีการจัดโครงการอาหารฮาลาลให้กับนักศึกษาไทยมุสลิมในอียิปต์ พบว่านักศึกษาสามารถทำแผนธุรกิจได้ดีมาก โดยนักศึกษาบางคนอยากกลับไปตั้งโรงเรียน ทำธุรกิจท่องเที่ยว และเป็นล่าม
ชาวไทยในอียิปต์ได้เข้าร่วมกิจกรรมวันพ่อ และร่วมเฉลิมพระชนมพรรษาของพระบาทสมเด็จพระเจ้าอยู่หัวครบ 85 พรรษา ซึ่งจัดขึ้นในวันที่ 4 ธันวาคม พ.ศ. 2555 ณ สถานทูตไทยกรุงไคโร ในการนี้มีชาวไทยเข้ามาร่วมงานราว 350 คน และในปี พ.ศ. 2558 ประชาคมไทยในอียิปต์ได้จัดกิจกรรมปั่นเพื่อพ่อ ณ ปิรามิดกีซา โดยมีเจ้าหน้าที่ของอียิปต์คอยอำนวยความสะดวก

**อ้างอิง**

**แหล่งข้อมูลอื่น**
 work=กระทรวงการต่างประเทศ- work=กรมสารนิเทศ กระทรวงการต่างประเทศ
หมวดหมู่:ชาวไทยในต่างแดน
หมวดหมู่:ประเทศอียิปต์
แม่แบบ:แผนที่แคนาดา

== แผนที่**

**คำอธิบาย**
แม่แบบนี้ใช้สำหรับการลิงก์ไปยังบทความเขตการปกครองของแคนาดาโดยคลิกบนแผนที่ (โดยใช้ฟังก์ชัน Imagemap) ใช้ไฟล์ Political map of Canada.png.

**วิธีใช้ ==
รายชื่อแชมเปียนทั้งหมดของดับเบิลยูดับเบิลยูอี

== แชมป์คนปัจจุบัน**
รอว์
สแมคดาวน์
แท็กทีม

**อ้างอิง**
หมวดหมู่:เข็มขัดของดับเบิลยูดับเบิลยูอี
หมวดหมู่:รายชื่อแชมป์เปี้ยนมวยปล้ำอาชีพ
นิทิน ซอว์นีย์

นิทิน ซอว์นีย์ (Nitin Sawhney) เกิดเมื่อปี 1964 ที่ประเทศอังกฤษ เป็นลูกครึ่ง อินเดีย-อังกฤษ และ เป็น นักดนตรี และ ผู้ประพันธ์ดนตรี นิทิน ซอว์นีย์ ออกอัลบั้มมาแล้ว 8 ชุด ยังเคยรวมงานกับ นักร้องชื่อดัง อย่าง พอล แม็คคาร์ตนีย์ และ อิโมเก็น ฮีป ในอัลบั้มชุด London Undersound

**ผลงาน**

**อัลบั้ม**
London Undersound (2008) Cooking Vinyl 
*Philtre (2005) V2 
*Human (2003) V2 
*Prophesy (2001) V2/BMG 
*Beyond Skin (1999) Outcaste Records 
*Displacing the Priest (1996) Outcaste Records 
*Migration (1995) Outcaste Records 
*Spirit Dance (1994) World Circuit 

**รวมเพลง**
In The Mind Of... (2007) District 6 
*All Mixed Up (2004) V2 
*Fabric Live 15 (2004) Fabric

**แหล่งข้อมูลอื่น**
http://radio.sanook.com/artist/profile/Nitin-Sawhney/50288/
หมวดหมู่:นักดนตรีชาวอังกฤษ
หมวดหมู่:ชาวอังกฤษเชื้อสายอินเดีย
หมวดหมู่:บุคคลจากเทศมณฑลเคนต์
ดาราศาสตร์และฟิสิกส์ดาราศาสตร์โอลิมปิกระหว่างประเทศ

การแข่งขันดาราศาสตร์และฟิสิกส์ดาราศาสตร์โอลิมปิกระหว่างประเทศ (International Astrophysics and Astronomy Olympiad: IOAA) มีการจัดการแข่งขันสำหรับนักเรียนระดับชั้นมัธยมศึกษาขึ้นทุก ๆ ปี เป็นสาขาหนึ่งในสาขาของโอลิมปิกวิชาการ โดยได้จัดตั้งขึ้นเพื่อให้เป็นองค์การที่จัดตั้งขึ้นเพื่อให้มีการแข่งขันดาราศาสตร์และฟิสิกส์ดาราศาสตร์ที่มีความเป็นนานาชาติอย่างแท้จริง โดยกรรมการการแข่งขันจะได้รับการคัดเลือกโดยการเลือกตั้งจากสมาชิกของทุก ๆ ประเทศที่เข้าร่วมแข่งขัน โดยการแข่งขันครั้งแรกจัดขึ้น ณ จังหวัดเชียงใหม่ ประเทศไทย เพื่อเป็นการเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550 และสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ในโอกาสพระราชพิธีฉลองพระชนมายุ 7 รอบ 6 พฤษภาคม 2550

**สถานที่จัดการแข่งขัน**

**ผลการแข่งขันของผู้แทนประเทศไทย**

**แหล่งข้อมูลอื่น**
  เว็บไซต์การแข่งขันฯ ครั้งที่ 1 date=2008-10-11 -  เว็บไซต์การแข่งขันฯ ครั้งที่ 2 date=2010-08-21 -  เว็บไซต์การแข่งขันฯ ครั้งที่ 3 date=2015-01-25 -   เว็บไซต์การแข่งขันฯ ครั้งที่ 4 date=2010-08-20 -   เว็บไซต์การแข่งขันฯ ครั้งที่ 5-  เว็บไซต์การแข่งขันฯ ครั้งที่ 6 date=2012-08-16 -  เว็บไซต์การแข่งขันฯ ครั้งที่ 7 date=2013-05-15 

**ดูเพิ่ม**
 โอลิมปิกวิชาการ
หมวดหมู่:โอลิมปิกวิชาการ
โฮโมโฟเบีย

ไฟล์:Aberdeen, Scotland (UK) (27057921420).jpg|thumb|การฉายไฟสีรุ้งที่อาคารในจตุรัสกลางเมืองอะเบอร์ดีนในสก็อตแลนด์เนื่องในวันต่อต้านโฮโมโฟเบียโลก (IDAHOT)
โฮโมโฟเบีย หรือ อาการเกลียดหรือกลัวผู้มีความหลากหลายทางเพศหรือรักร่วมเพศ (Homophobia) คือการกลัวอย่างไม่มีเหตุผล การเกลียดชัง หรือการเลือกปฏิบัติ ต่อบุคคลที่มีรสนิยมรักร่วมเพศหรือพฤติกรรมรักเพศเดียวกัน และยังอธิบายถึงความกลัวหรือการดูถูกเลสเบียนและเกย์ รวมถึงพฤติกรรมต่าง ๆ ที่มาจากความรู้สึกเกลียดชัง ในบางแห่งจำกัดความโดยไม่มีคำว่า "อย่างไม่มีเหตุผล" และดูมุ่งเน้นไปที่พฤติกรรมมากกว่าแรงกระตุ้น คำว่า โฮโมโฟเบีย มีใช้ครั้งแรกในยุคสมัยใหม่ในปี 1971 ถึงแม้ว่าคำนี้จะเกิดขึ้นในช่วงกลางทศวรรษ 1950 ก็ตาม เป็นคำที่แสดงความเห็นกับพวกแสดงความเหยียดหยามกับกลุ่มที่มีทัศนะคติต่างกัน และกับนักวิจัยหลายคนเสนอความหมายของคำนี้อีกอย่างว่าเป็นการอธิบายถึง ความลำเอียงและการเลือกปฏิบัติ ต่อเกย์ เลสเบียน หรือผู้ที่มีความหลากหลายทางเพศ
โดยทั่วไปแล้วโฮโมโฟเบียจะพบในกลุ่มคนรักต่างเพศ โดยนักจิตวิทยาบางส่วนเชื่อมโยงโฮโมโฟเบียกับความกลัวที่จะรักเพศเดียวกัน ซึ่งอาจมีผลมาจากแบบตายตัวทางเพศในครอบครัว ซึ่งมีผู้ชายเป็นใหญ่และผู้หญิงอุทิศตัวต่อสามีและลูก เป็นความเชื่อฝังใจต่อบทบาทที่ถูกต้องเหมาะสมตามครรลองทางธรรมชาติ และผู้ที่ยึดติดดังกล่าวอาจรู้สึกถึงการถูกคุกคามของการมีอยู่ของเกย์และเลสเบียน เพราะเป็นกลุ่มที่มีแนวโน้มที่จะทำให้บทบาททางเพศที่พวกเขาคิดว่าถูกต้องตามธรรมชาติเกิดความสับสนและอาจรวมถึงการกลัวการรักเพศเดียวกัน ซึ่งการเป็นโฮโมโฟเบียส่วนใหญ่อาจมาจาก กลุ่มบุคคลที่ยึดถือบทบาททางเพศแบบตายตัว และกลุ่มคนที่เคร่งครัดตามคัมภีร์หรือคำสอนทางศาสนา นอกจากนี้แล้วการเป็นโฮโมโฟเบียอาจเกิดจากชายที่รักต่างเพศบางคนเกิดความกลัวหรือหวาดระแวงว่าจะถูกเพศชายด้วยกันทำล่วงละเมิดทางเพศ เช่นการลวนลาม หรือการข่มขืนทางทวารหนัก เป็นต้น ในบางกรณีการที่ผู้ชายบางคนมีความกลัวการที่จะถูกล้อเลียน ถูกเกลียดชัง หรือถูกสังคมตัดสินว่าเป็นเกย์นั้นก็อาจถูกจัดว่าเป็นโฮโมโฟเบียอย่างหนึ่ง
นอกจากนี้ยังมีคนที่รักเพศเดียวกัน ที่เป็นโฮโมโฟเบีย เป็นอันเนื่องมาจากทัศนคติเชิงลบที่สังคมมีต่อกลุ่มคนที่รักเพศเดียวกัน จึงทำให้พวกเขามีความรู้สึกเกลียดชังตัวเองลึก ๆ เนื่องจากถูกหล่อหลอมเลี้ยงดูมาจากทัศนคติและสังคมแบบนี้ 
โดยลักษณะที่อาจแสดงให้เห็นของบุคคลที่มีอาการโฮโมโฟเบีย เช่น การเรียกคนที่รักเพศเดียวกันในทางลบ เช่นคำว่า ตุ๊ด , แต๋ว , ตีฉิ่ง , ฟักทองบด , ผิดเพศ , ขุดทอง และ สายเหลือง เป็นต้น  นอกจากนี้ยังมีการกีดกันผู้ที่มีความหลากหลายทางเพศออกจากสังคม , หน้าที่การงาน , การกีดกันไม่ให้เข้าร่วมกิจกรรมต่าง ๆในสังคม , การคุกคามทางวาจา , การลดทอนความเป็นมนุษย์ , การใช้วาจาสบประมาท เยาะเย้ย ล้อเลียน กลั่นแกล้ง ดูถูก ด่าทอ  หรือในบางกรณีอาจถึงขั้นทำร้ายร่างกาย 
ในสหรัฐอเมริกาเคยมีเหตุการณ์ที่กลุ่มบุคคลที่มีอาการโฮโมโฟเบียได้ทำลายเอกสารหรือหนังสือ ที่ผู้เขียนมีชื่อหรือนามสกุลว่า Gay หรือในชื่อหนังสือมีคำว่า Gay โดยในกรณีดังกล่าวไม่ได้มีความเกี่ยวข้องกับกลุ่มของชายรักชายเลยทั้งสิ้น

**อ้างอิง**
หมวดหมู่:ความเกลียดชัง
ทางแยกต่างระดับวังมะนาว

ทางแยกต่างระดับวังมะนาว (Wang Manao Interchange) หรือ แยกวังมะนาว เป็นทางแยกต่างระดับแห่งหนึ่งในอำเภอปากท่อ จังหวัดราชบุรี
ตั้งอยู่บนถนนพระรามที่ 2 บริเวณกิโลเมตรที่ 84+041 ตัดกับถนนเพชรเกษม บริเวณกิโลเมตรที่ 125+175

**รูปแบบของทางแยกต่างระดับ**
 สะพานข้ามทางหลวงของ 35ถนนพระรามที่ 2 ที่มาจากจังหวัดสมุทรสงคราม เข้าสู่ 4 ถนนเพชรเกษม มุ่งหน้า ตัวเมืองราชบุรี- สะพานข้ามทางหลวงของ 4 ถนนเพชรเกษม ที่มาจากจังหวัดเพชรบุรี เข้าสู่ 35 ถนนพระรามที่ 2 มุ่งหน้า จังหวัดสมุทรสงคราม จังหวัดสมุทรสาคร และ  กรุงเทพฯ - ถนนระดับดินของ 4 ทางหลวงแผ่นดินหมายเลข 4 ที่มาจากจังหวัดราชบุรี มุ่งหน้าจังหวัดเพชรบุรี และมีทางเลี้ยวไปยัง 35 ถนนพระรามที่ 2- ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน- ทุกเส้นทางมีสะพานข้ามแยกเข้าหาถนนโดยตรง
วังมะนาว
วังมะนาว
ชาติพันธุ์วรรณนา

ชาติพันธุ์วรรณนา (ethnography) เป็นชาติพันธุ์วิทยาและมานุษยวิทยาสาขาหนึ่งที่ศึกษาและอธิบายวัฒนธรรมและพฤติกรรมแบบต่าง ๆ ของกลุ่มคน ระบบ แบบแผนทางสังคม ศาสนา ขนบธรรมเนียมประเพณี และวิถีชีวิตของกลุ่มคนนั้น ๆ  โดยใช้วิธีการคำนึงถึงข้อเท็จจริงแห่งประเด็นศึกษา มากกว่าจะใช้วิธีการตามหลักทั่วไป อาทิ การตั้งสมมุติฐาน การสัมภาษณ์ และการทำแบบสอบถาม 

**อ้างอิง**
หมวดหมู่:ชาติพันธุ์วิทยา
หมวดหมู่:ชีววิทยา
หมวดหมู่:มานุษยวิทยา